Spis č.: A/2013/22494

Oznámenie o zadávaní zákazky

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: Mesto Košice
IČO: 00691135
Štatutárny orgán: MUDr. Richard Raši, PhD., MPH, primátor
Sídlo: Trieda SNP 48/A, 040 01 Košice
Kontaktná osoba pre verejné obstarávanie: Ing. Andrea Milčevičová
Telefón: 055/64 19 881
Pracovný kontakt pre vysvetlenie oznámenia o zadávaní zákazky:
andrea.milcevicova@kosice.sk

E -mail pre poslanie dokladov: 2013.22494@kosice.sk

2.	Názov predmetu zákazky: Primátorský punč 2013
Zákazka (zmluva) je na: poskytnutie služby

3.	Stručný opis predmetu zákazky:
Predmetom zákazky je dodanie a podávanie Primátorského punču - alkoholického aj nealkoholického (podľa prílohy č. 1 k oznámeniu).

4.	Predpokladaná hodnota zákazky (bez DPH): 5 000,- €

5.	Základné zmluvné podmienky:
- Miesto  poskytnutia služieb: Košice, Hlavná ulica, primátorský stánok pri Immaculate
- Lehota na dodanie predmetu zákazky: v dňoch 5.– 23.12.2013, denne cca od 16,00 do   
  20,00 hod.
- Splatnosť faktúr: 30 dní

6.	Lehota na predkladanie  ponúk : do 12.11.2013, do 10:30 hod.

7.	Stanovenie ceny
Do ceny je potrebné zapracovať aj cenu za dopravu na miesto  poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.

8.	Postup vo verejnom obstarávaní: je jednoetapový.

9.	Predkladanie ponuky:
Ponuku je potrebné doplniť do tabuľky – príloha č.2  oznámenia a poslať výlučne na e-mail pre ponuku, ktorý je uvedený v úvode oznámenia. Vzorky punču sa  zasielajú v balíku poštou alebo osobne. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s dokladmi, ak sú požadované. Ak požadované doklady nie sú vydávané v elektronickej podobe, alebo nie je ich možné poslať e-mailom ako skenované, doručia sa verejnému obstarávateľovi v stanovenej lehote spolu so vzorkami punču. Vzorky punču je potrebné zaslať v balíku poštou alebo osobne s uvedením názvu zákazky, spisového čísla s označením – NEOTVÁRAŤ“ na adresu: Mesto Košice, Magistrát mesta Košice, Trieda SNP 48/A, 040 11 Košice (osobne – do podateľne). Ponuky (vrátane dokladov a vzoriek punču s receptúrami) zaslané po termíne, na inú emailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky alebo nebude ponuka kompletná (ponuka e-mailom, doklady e-mailom alebo spolu so vzorkami punču a vzorky punču zaslané poštou alebo osobne v balíku) takéto ponuky nebudú brané do úvahy a nebudú vyhodnocované.

10.	Podmienky účasti sú nasledovné:
a)	Uchádzač musí byť oprávnený poskytovať požadované služby. 
b)	Uchádzač musí mať súhlas verejného hygienika na poskytovanie stravovacích služieb.

Uchádzač musí na preukázanie splnenia podmienok účasti predložiť nasledovné doklady /ako skenované/:
a)	Doklad o oprávnení poskytovať služby, jedným z uvedených dokladov:
•	živnostenské oprávnenie alebo výpis zo živnostenského registra /napríklad podnikateľ – fyzická osoba, podnikateľ – príspevková organizácia/,
•	 výpis z obchodného registra /napr. podnikateľ – právnická osoba, podnikateľ – fyzická osoba zapísaná v obchodnom registri/,
•	iné než živnostenské oprávnenie, vydané podľa osobitných predpisov / doklad o zapísaní v profesijnom zozname vedenom profesijnou organizáciou vrátane dokladu o pridelení IČO, a pod./,
•	potvrdenie o jeho zapísaní do zoznamu podnikateľov podľa zákona o verejnom obstarávaní.  
b)	Doklad o súhlasnom rozhodnutí Regionálneho úradu verejného zdravotníctva na uvedenie priestorov potravinárskej prevádzky alebo zariadenia spoločného stravovania do prevádzky. 

11.	Kritéria na hodnotenie ponúk sú:
a)	cena (cena celkom za alkoholický aj nealkoholický punč podľa predpokladaného množstva) – 35 bodov.
b)	chuť punču alkoholický  - 40 bodov
c)	chuť punču nealkoholický – 25 bodov

Ponuky bude vyhodnocovať komisia. Komisia najprv vyhodnotí splnenie podmienok účasti. 
Následne komisia vyhodnotí ponuky podľa stanovených kritérií. Spôsob hodnotenia ponúk bude nasledovný:
a)	Každý člen komisie pridelí kritériu týkajúcemu sa ceny najväčší počet bodov tej ponuke, kde je uvedená najnižšia cena za služby, ktoré budú požadované. Počet bodov pre ostatné ponuky sa vyjadrí nepriamou úmerou ako podiel najnižšej ceny a ceny vyhodnocovanej ponuky, prenásobený maximálnym počtom bodov pre uvedené kritérium – vzorec:
Najnižšia cena ponúkaná uchádzačom/ Cena ponúkaná hodnoteným uchádzačom x 35.
b)	Najväčší počet bodov stanovený pre kritérium – chuť alkoholického punču pridelí najvyššie hodnotenému návrhu. Počet bodov pridelený ostatným návrhom bude zostupným spôsobom zodpovedať zostavenému poradiu podľa kvality vzorky od najlepšej kvality /najväčší počet bodov/ po najhoršiu kvalitu /najmenší počet bodov/.
c)	Najväčší počet bodov stanovený pre kritérium – chuť nealkoholického punču pridelí najvyššie hodnotenému návrhu. Počet bodov pridelený ostatným návrhom bude zostupným spôsobom zodpovedať zostavenému poradiu podľa kvality vzorky od najlepšej kvality /najväčší počet bodov/ po najhoršiu kvalitu /najmenší počet bodov/.

Body sa budú zaokrúhľovať na dve desatinné miesta s postupom pre bežné zaokrúhľovanie (0,005 smerom hore, ak vznikne párne číslo, v opačnom prípade smerom dole).

Komisia spočíta body podľa jednotlivých členov komisie a jednotlivých uchádzačov a stanoví poradie uchádzačov. Na 1. mieste sa umiestni uchádzač, ktorého návrh získal najväčší počet bodov. Ostatní uchádzači sa umiestnia vzostupne podľa získaného počtu bodov.

12.	Prijatie ponuky:
U úspešného uchádzača bude uplatnená objednávka.

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia  na poskytnutie služieb, prípadne ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

......................v.r............................
Riaditeľ magistrátu

Prílohy:
Opis predmetu zákazky
Ponuka uchádzača